Kortvingebukker

Necydalis

Kortvingebukker (Necydalinae) er en gruppe av biller som tilhører familien trebukker (Cerambycidae). De kan kjennes på lang, slank kropp og sterkt forkortede dekkvinger. Det er beskrevet omtrent 70 arter, én er funnet i Norge.

 Utseende 
Store, lange og slanke trebukker med sterkt forkortede dekkvinger. Flygevingene kan ulikt de aller fleste andre biller ikke foldes inn under dekkvingene. Hodet er stort og bredt, fasettøynene har en innskjæring ved antennefestet og er nyreformede, tinningene lange og skarpt vinklede bak. Antennene er slanke og omtrent så lange som halve kroppen. Beina er lange, baklårene kølleformede.

 Levevis 
Disse billene har larver i hardt, dødt trevirke. De voksne billene, som ligner sterkt på vepser, tar trolig ikke næring til seg. De er livlige insekter som flyr godt.

 Skadedyr 
Få eller ingen av disse artene er å regne som skadedyr, da larvene utvikler seg bare i trevirke som forlengst er dødt.

 Utbredelse 
Slektene Necydalis og Ulochaetes er vidt utbredte, de øvrige slektene lever i den Neotropiske økosonen.

 Systematisk inndeling 
Inndelingen følger Danilevsky (2006). Underfamilien ble tidligere regnet til Lepturinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien kortvingebukker, Necydalinae Latreille, 1825 – ca. 70 arter, 2 i Europa
 Slekten Atelopteryx Lacordaire, 1869
 Slekten Callisphyris Newman, 1840
 Slekten Cauarana Lane, 1974
 Slekten Hephaestioides Zajciw, 1961
 Slekten Hephaestion Newman, 1840
 Slekten Mendesina Lane, 1974
 Slekten Necydalis Linnaeus, 1758
 stor kortvingebukk, Necydalis major Linnaeus, 1758 – finnes i Norge
 Necydalis ulmi Chevrolat, 1838 – Sør- og Mellom-Europa
 Slekten Parahephaestion Melzer, 1930
 Slekten Planopus Bosq, 1953
 Slekten Psebena Gahan, 1902 - kan også plasseres i Cerambycinae, Thraniini
 Slekten Rhathymoscelis Thomson, 1860
 Slekten Stenorhopalus Blanchard, 1851
 Slekten Ulochaetes LeConte, 1854

 Referanser 

 Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 

 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.

 Eksterne lenker 

 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Norges trebukker – med faktaark på de artene som forekommer i Norge.
 BioLib - Necydalini 
 Katalog med utbredelsesdata, Amerika
 Katalog med utbredelsesdata, Gamle verden

Kategori:Trebukker

Kategori:Biller formelt beskrevet i 1825
Kategori:Dyr formelt beskrevet av Pierre André Latreille